אימרה הרטמן

אימרה הרטמן (בהונגרית: Hartmann Imre;‏ בודפשט, 26 באוגוסט 1895 – מקסיקו סיטי, 9 בנובמבר 1978) היה אמן צ'לו, מוזיקאי קאמרי, הצ'לן ברביעיית לנר בעלת השם העולמי, מורה למוזיקה בקונסרבטוריון של מקסיקו סיטי. שופט בתחרויות בינלאומיות לצ'לו. אימרה הרטמן נולד במשפחה יהודית כבנם של ינה (יונה) הרטמן (1866–1929) מוזיקאי ושל קטלין רייך (1871–1945). את לימודיו השלים תחילה בבית הספר למוזיקה פודור ולאחר מכן בהאקדמיה למוזיקה ע"ש פרנץ ליסט בבודפשט, שם קיבל דיפלומה כצ'לן ב-1917 כתלמידו של אדולף שיפר. מאותה שנה לימד בבית הספר למוזיקה בהנהגתו של יוז'ף סמרה. הוא היה מנגני התזמורת של בית האופרה המלכותי ההונגרי, שם הכיר את ינה לנר ואת יוז'ף שמילוביץ', איתם הקים תחילה שלישייה ולאחר מכן, בצירוף שאנדור רוט, הוקמה רביעיית המיתרים לנר שהפכה למפורסמת בעולם כולו, שם היה הצ'לן בעוד ינה לנר היה הכנר הראשון, המייסד והמנהל של הרביעייה. התחביב הראשוני הזה שלהם הפך במהירות, לעבודה תכליתית ולאימונים מפרכים. בשנים הראשונות התאמנו בעיקר על הרפרטואר ועל הנגינה המשותפת, ההופעות המזדמנות שלהם לא הביאו הצלחה מוסרית (פרסום וכבוד) או כלכלית. הטורניר הראשון שלהם באיטליה בעיר פדובה הביאה הצלחה והזמנות נוספות בערי איטליה השונות. מחזור הרביעיות של בטהובן הביאה הצלחה גדולה בהופעתם בפירנצה שבעקבותיה הוזמנו להופיע בווינה בחגיגות ראוול. אחריה באו ההזמנה לפריז ואחר כך ללונדון והחלה ההצלחה הבינלאומית הגדולה. האטרקציה העיקרית שלהם הייתה סדרת רביעיות המיתרים של בטהובן. משנת 1922 הם התגוררו בלונדון דרך קבע ועשו את סיורי אירופה המוצלחים יותר ויותר. הסוד הצלחתם היה "הצליל החושני, הקטיפתי וההצגה הטכנית הווירטואוזית". הרטמן סייר עם הרביעייה במדינות אירופה ובארצות הברית. בעצת סוכני הרביעייה גם הוא לא חזר לממלכת הונגריה בשל פרוץ מלחמת העולם השנייה ובשל יהדותו ומשנת 1941 עבד גם כמורה למוזיקה בקונסרבטוריון של בירת מקסיקו. מאוחר יותר, אחרי התפרקות רביעיית לנר, הקים תזמורת קאמרית בשם Bellas Artes במקסיקו סיטי. הוא היה חבר באגודת יהודי הונגריה בארגנטינה ובשנת 1947 הפך לחבר נבחר בוועד האגודה. בשנת 1963, הוא ביקר בהונגריה בפעם הראשונה מזה עשרות שנים, כדי לשפוט בתחרויות המוזיקה הבינלאומיות שנערכו בבודפשט על שם פבלו קזאלס. אשתו הייתה ארז'בט (1907–?), בתם של מוריץ הלמוש ואתלקה שוש, לה נישא ב-25 בספטמבר 1930 בבודפשט. Adatai a Petőfi Irodalmi Múzeum katalógusában (נתוניו במאגר המוזיאון הספרותי פטפי) A magyar társadalom lexikonja. Budapest, A Magyar Társadalom Lexikona Kiadóvállalat, 1930. (לקסיקון של החברה ההונגרית. בודפשט, החברה ההונגרית של חברת הוצאת לקסיקונה, 1930) Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 (לקסיקון ביוגרפי הונגרי. עורכת ראשית אגנש קניירש) אימרה הרטמן באתר Arcanum אימרה הרטמן בעבודת הדוקטורט של ג'רג' אדר באקדמיה למוזיקה ע"ש פרנץ ליסט "Születési bejegyzése a pesti neológ izraelita hitközség születési akv. 2412/1895. folyószáma alatt". נבדק ב-2021-06-27. "Szülei házasságkötési bejegyzése a pesti neológ izraelita hitközség házassági akv. 182/1892. folyószáma alatt". נבדק ב-2021-06-27. "Szemere József Vezetése Alatt Álló Zeneiskola". נבדק ב-2021-06-27. "Választmányi tag". Délamerikai Magyarság. 1947-04-26. נבדק ב-2021-06-27. "Megérkezett a budapesti zenei versenyekre az első külföldi zsűritag, Hartmann Imre gordonkaművész". Magyar Nemzet. 1963-10-03. p. 6. נבדק ב-2021-06-22. "Házasságkötési bejegyzése a Budapest VIII. kerületi polgári házassági akv. 1189/1930. folyószáma alatt". נבדק ב-2021-06-27.